Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 85/11/4404	Nové Zámky, 28.10.2013
EEČ : 2-33-139-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako otec maloletého XXXXX,  narodeného XXXXX, bol podľa rozsudku Okresného súdu Nové Zámky spisovej značky 7 Nc/856/99 - 8  zo dňa 07.12.1999 povinný prispievať na jeho výživu mesačne sumou 33,19 €, vždy do 15. dňa, toho ktorého mesiaca vopred, k rukám matky XXXXX, bytom XXXXX, XXXXX, okres Nové Zámky, ktorý rozsudok bol zmenený rozsudkom Okresného súdu Nové Zámky  spisovej značky 7 P/15/2011 - 53 zo dňa 12.07.2011, v časti o výživnom tak, že výživné na maloletého sa zvyšuje zo sumy 33,19 € na sumu 80,00 € mesačne, vyživovaciu povinnosť si neplní pravidelne mesačne a  po dlhší čas, čím za obdobie od 01.09.2010 do 30.09.2013 vznikol na výživnom dlh v sume 2.725,95 €.

lebo zanikla trestnosť činu

Odôvodnenie:
           Poverený príslušník Okresného riaditeľstva PZ, Obvodného oddelenia Nové Zámky, uznesením ČVS: ORP - 399/NZ-NZ-2011 zo dňa 04.02.2011, podľa § 199 odsek 1 Trestného poriadku, začal trestné stíhanie vo veci prečinu zanedbania povinnej výživy, podľa § 207 odsek 1 Trestného zákona a uznesením zo dňa 29.03.2011, podľa § 206 odsek 1 Trestného poriadku, stíha XXXXX, ako obvineného z uvedeného prečinu.
            Vyšetrovateľ Odboru kriminálnej polície Nové Zámky, obvineného XXXXX, dňa 23.09.2013  písomne upozornil, že skutok  pre ktorý mu bolo vznesené obvinenie bude v ďalšom konaní  právne kvalifikovaný ako prečin zanedbania povinnej výživy podľa § 207 odsek 1, odsek 3 písmeno b/ Trestného zákona, s poukazom na ustanovenie § 138 písmeno b/ Trestného zákona, pretože vyživovaciu povinnosť na maloletého XXXXX, narodeného XXXXX si neplní  po dlhší čas.
         Svedkyňa XXXXX pred vyšetrovateľom PZ Nové Zámky dňa 30.09.2013 uviedla, že obvinený dlžnú sumu na výživnom uhradil v plnej výške, keď jej na účet, vedený v  slovenskej sporiteľni v dňoch 30.07.2013, 30.08.2013 a 09.09.2013 zaslal sumu 1.300,00 €  a v priebehu  mesiaca september roku 2013  jej osobne a v hotovosti odovzdal sumu 1.506,00 €, čím si splnil vyživovaciu povinnosť  voči synovi i  za mesiac október 2013. 
        Teda obvinený  využil ustanovenie o účinnej ľútosti v zmysle § 86 odsek 1 písmeno a/ Trestného zákona  a vyživovaciu povinnosť voči svojmu synovi  dodatočne splnil  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.
         Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka